ועדת הכלכלה, כנסת 18, פרוטוקול מספר 916, 2012-07-16 10:45

כרמל שאמה-הכהן: שלום לכולם.

כרמל שאמה-הכהן: אני מתכבד לפתוח את ישיבת ועדת הכלכלה.

כרמל שאמה-הכהן: על סדר-היום הצעת חוק לתיקון פקודת התעבורה (מס' 108) (חובת סימון אבני שפה בתחומי עירייה ורשות מקומית), התשע"ב-2012, של חברי הכנסת ציפי חוטובלי ואורי אורבך (פ/3086) שכבר אושרה בקריאה ראשונה ב-3 ביולי 2012.

כרמל שאמה-הכהן: חבר הכנסת אורבך, ברוך הבא.

כרמל שאמה-הכהן: טוב לראות אותך.

כרמל שאמה-הכהן: בבקשה.

אורי אורבך: במסגרת הצעת החוק אנחנו מבקשים שבמקום שבו יש שלט על תשלום חניה בתשלום, כשהרשות המקומית מציבה שלט חניה בתשלום, אין להסתפק בשלט הזה אלא לעשות סימון נוסף, כחול לסירוגין, כחול-לבן, מה שמקובל.

אורי אורבך: היום אין מדחנים כל-כך, אבל עוד סימן שאומר שפה החניה היא בתשלום.

אורי אורבך: יש תופעה שרבים חוטפים קנסות כי הם לא רואים את השלט כי או שהוא מרוחק או שהוא מוסתר.

אורי אורבך: הסיבות הן מוכרות לכל בעל רכב.

אורי אורבך: זה בסיסה וזה עיקרה של הצעת החוק.

אורי אורבך: לגבי הסעיף השני - עשינו דיונים וכבר וויתורים.

אורי אורבך: דיברנו על האדום-לבן ועוד כהנה וכהנה.

אורי אורבך: הסעיף השני אומר: "רשות מקומית תסיים לסמן את כל הדרכים בתחום שיפוטה לפי הוראות חוק זה בתוך שנתיים מיום תחילתו של חוק זה", ואני רוצה לומר על זה שתי מילים.

אורי אורבך: יש את העניין שחשוב לשמור עליו.

אורי אורבך: יש מקומות שאפשר יהיה להחריג אותם והשר יביא לוועדת הכלכלה מקומות שבהם אי-אפשר לסמן.

אורי אורבך: למשל, הכותל המערבי - מקומות מהסוג הזה שלא ראוי לצבוע.

אורי אורבך: הוועדה מן הסתם תאשר או לא תאשר לפי העניין.

אורי אורבך: בזה אני מציע לא לגעת.

אורי אורבך: לגבי העניין של השנתיים מיום תחילתו של חוק זה – זה קצת המון זמן.

אורי אורבך: בשנתיים האלה כל עוד העירייה לא צובעת בכחול לסירוגין את המדרכות אנשים ממשיכים לקבל קנסות כי הם לא מחויבים עד לשנתיים.

אורי אורבך: אני חושב שזה הרבה זמן.

אורי אורבך: יותר פשוט בתוך שעתיים להוריד את השלט הקיים אם קשה להם לצבוע ואין כחול לסירוגין.

אורי אורבך: אני מציע שיזדרזו קצת ולצמצם את התקופה.

כרמל שאמה-הכהן: מי הגיע לנתון של שנתיים?

אורי אורבך: העיריות לא משתגעות על החוק הזה כי מפסידים קנסות וזה גם לבזבז צבע.

אורי אורבך: שנתיים - משהו יקרה עד אז.

כרמל שאמה-הכהן: נציגי העיריות, האם אין בעולם אבני שפה שהם כבר צבועות?

כרמל שאמה-הכהן: כלומר, שהן בבסיס של האבן?

שלמה פלדמן: שלמה פלדמן, מנהל אגף התנועה, עיריית תל-אביב-יפו.

שלמה פלדמן: אנחנו עושים את זה כמה פעמים, מחליפים אבני שפה, משנים אבני שפה.

שלמה פלדמן: אין צבועות, אקרשטיין עוד לא עשה.

שלמה פלדמן: כל פעם אבני שפה משתנות.

שלמה פלדמן: משנים הסדרי תנועה, יש היתרי תנועה זמניים.

כרמל שאמה-הכהן: בסדר, אבל אז אתה יכול לצבוע אותן.

כרמל שאמה-הכהן: כלומר, איפה שיהיה לך שינוי.

כרמל שאמה-הכהן: ברוב המקומות אין שינויים.

שלמה פלדמן: יש צבע קבוע.

שלמה פלדמן: זה לא עובד טוב.

כרמל שאמה-הכהן: הבנתי, אנחנו לא בפיתוח העסקי של הרשויות המקומיות.

כרמל שאמה-הכהן: האם יש למישהו הערות לגבי החוק?

כרמל שאמה-הכהן: אין הערות.

כרמל שאמה-הכהן: נא להקריא.

בועז גידנסקי: משרד התחבורה ומשרד המשפטים, ואני ממשרד המשפטים, הגענו לסיכום אם מקובל על הוועדה ועל המציע שהתוספת של ההסמכה של השר לפטור מסיבות מסוימות את חובת הסימון כמובן על-ידי זה שבלבד שתובטח בדרך אחרת ידיעתם של הנהגים על קיומה של חובת חניה בתשלום – שהסמכות לפטור לא תהיה גורפת - - -, הכוונה מסוימת שקשורה להצעת החוק הזו.

בועז גידנסקי: הצעת החוק הזאת באה לומר שאנחנו רוצים להבטיח שהנהג יודע שהוא צריך לשלם.

אתי בנדלר: האם אתה מוכן לקרוא לנו שוב את ההצעה שלכם?

בועז גידנסקי: בסוף סעיף 1: ובלבד שתובטח בדרך אחרת ידיעתם של הנהגים על קיומה של חובת חניה בתשלום בדרך - - -

לאה ורון: כגון?

בועז גידנסקי: מדחן.

אורי אורבך: לא, שלט בתחילת הרחוב.

שלמה פלדמן: לדעתי, השלט מספיק.

שלמה פלדמן: ואם האזרח יחפש גם את הצבע ויגיד שהוא טעה - - -

אורי אורבך: לא, במקום שהשר פוטר מחובת הצביעה.

שלמה פלדמן: אז יש את השלט.

אורי אורבך: יש את השלט או משהו אחר.

כרמל שאמה-הכהן: מישהו שעומד ומודיע.

חוה ראובני: ההנחה ביסודו של חוק זה, כמו שאני מבינה אותו, היא שהתמרור בהתחלת קטע הדרך בו חלה החובה זה לא מספיק.

חוה ראובני: למשל, כתוצאה במצב כשמדובר על קטע ארוך או משהו כזה, אנחנו רוצים עוד משהו, ואנחנו גם אומרים, אבל במקרים מסוימים רוצים לתת פטור.

חוה ראובני: יחד עם זאת, אנחנו עדיין רוצים להבטיח שהציבור ידע שאכן יש חובה כזאת.

חוה ראובני: יש מצבים שהתמרור בהתחלה הוא מספיק כי קטע הדרך הוא של 30 מטר.

חוה ראובני: מצד שני, יש מצבים שזה לא מספיק ואז יכול להיות עוד שלט תזכורת, כמו למשל, כשיש לנו לפעמים שלטי מהירות של: להזכירך המהירות בקטע דרך זו היא כך וכך או שיש שם מדחנים – באיזושהי דרך פרקטית.

לאה ורון: האם יש הוראה כלשהי לגבי המרחק בין תמרור לתמרור?

אתי בנדלר: זה בדיוק מה שרציתי לשאול כי על זה דובר ולכך גם מתייחסים דברי ההסבר, שאחת הדרכים היעילות להבטיח את הידיעה היא שהמרחק בין תמרור לתמרור לא יעלה על מספר מטרים כפי שייקבע באותן תקנות.

אתי בנדלר: מכל מקום, אני רוצה להעיר לרעיון של משרד המשפטים ומשרד התחבורה שהרעיון הוא מצוין אבל כמובן שהנוסח צריך להשתנות משום שאי-אפשר להבטיח ידיעה של הנוהגים.

אתי בנדלר: אפשר להבטיח דרך יעילה לכך שהנהגים ידעו, אבל ללא את עצמם הידיעה.

אורי אורבך: לא, החוק מחייב את הרשות.

אתי בנדלר: לא.

אתי בנדלר: הם מציעים לסייג את זה בסוף האמור בסעיף 1 שעדיין לא נקרא, בנוסח שהם הציעו.

בועז גידנסקי: אפשר להוסיף: ככל הניתן.

חוה ראובני: או מסירת המידע - - -

אתי בנדלר: הרעיון ברור.

אתי בנדלר: אני חושבת שהוא רעיון טוב למרות שכך וכך נקודת המוצא היא שהתקנות האלה טעונות אישור של ועדת הכלכלה בדיוק למטרה הזאת – כדי לוודא שהנהג יוכל להתוודע לחובה לשלם עבור מקום החניה בדרך יעילה.

חוה ראובני: דבר נוסף שחשבנו להציע זה שפטורים כאלה יפורסמו ברשומות.

חוה ראובני: אני יודעת שהגברת שפרבר פה לא מרוצה.

חוה ראובני: אבל כשנהג מקבל דוח במקום שאין כחול-לבן, שהוא יוכל לבדוק האם יש כאן- - -

כרמל שאמה-הכהן: האם נהגים בודקים ברשומות?

חוה ראובני: - - - שזה מקום שהיה חובה ולא נעשה והדוח לא חוקי, או שהוא במקום פטור.

חוה ראובני: שלא יהיה רשומות, שיהיה בדרך אחרת, שתהיה דרך שבה ניתן יהיה לבדוק קיומו של פטור.

אתי בנדלר: אני רוצה להבין.

אתי בנדלר: השר באישור ועדת הכלכלה יקבע את הנסיבות שבהן אם ניתן יהיה לתת פטור.

אתי בנדלר: מי ייתן את הפטור בסופו של דבר?

אתי בנדלר: האם זה לא יישאב מעצם הנסיבות?

אתי בנדלר: נניח שלצורך העניין יהיה כתוב שמדרכה שבנויה מאבני שפה מסותתות לא יהיה צורך לצבוע אותה לסירוגין בכחול, ובלבד שהוצב תמרור, שהמרחק בין תמרור לתמרור אינו עולה על 30 מטרים לצורך העניין.

אתי בנדלר: מה יש לפרסם ברשומות מעבר לזה שבעיריית ירושלים ברחוב קינג-דיוויד בין מספר זה לזה יש פטור?

בועז גידנסקי: עבור הנהג שמקבל את הקנס כדי לדעת האם הוא יכול ל - - -

אתי בנדלר: אני לא כל כך מבינה.

עירית שפרבר: עצם זה שמבטיחים במידה ואין סימון אמצעים אחרים שיבהירו לנהג זה פותר את בעיית הנהג.

אורי אורבך: אנחנו רוצים סימן לנהגים שהחניה היא בתשלום, סימן ברור יותר מעבר לשלט.

אורי אורבך: במקום שבו ועדת הכלכלה מוותרת על הסימון הנוסף, אנחנו דורשים שלפחות הסימון הקיים יהיה מספיק ברור.

אורי אורבך: הסימון הברור יכול להיות או השלט שהוא במקום בכל זאת - - -, או משהו אחר כפי שיוחלט.

אתי בנדלר: כפי שייקבע בתקנות באישור ועדת הכלכלה.

אתי בנדלר: זה חלק מהעניין, לכן לא כל כך הבנתי.

כרמל שאמה-הכהן: נא להקריא את ההצעה.

כרמל שאמה-הכהן: מי מקריא?

אתי בנדלר: אני מוכנה לקרוא, אין שום בעיה.

אתי בנדלר: "הצעת חוק לתיקון פקודת התעבורה" – המספר כמובן יינתן בהמשך – "התשע"ב-2012 תיקון סעיף 77 – ".

אתי בנדלר: אני כבר אומר שסעיף 77 לפקודת התעבורה עניינו בסמכות רשות מקומית להתקין חוקי עזר.

אתי בנדלר: ברישא של סעיף קטן (א) בנוסח הנוכחי נאמר כדלקמן: "מועצה של עירייה או של מועצה מקומית רשאית, בהסכמת שר הפנים ושר התחבורה, להתקין חוקי עזר בדבר –", ואני עוברת לפסקה (2), "הסדר כלי רכב העומדים בתוך תחומי העירייה או המועצה המקומית, בדרך איסור או בדרך אחרת;", וכאן מוצע להוסיף בסופו יבוא: ובלבד שלא תתנה חניה בתשלום בדרך אלא אם כן אבני השפה או שול הדרך סומנו לסירוגין בצבע כחול.

אתי בנדלר: השר באישור ועדת הכלכלה של הכנסת רשאי לקבוע נסיבות למתן פטור מחובת סימון כאמור בתנאים או ללא תנאים.

אתי בנדלר: אני מבינה שכאן יש הצעה של משרדי המשפטים והתחבורה להוסיף לסעיף הזה, וכמובן את הנוסח אני אשנה: ובלבד שתובטח בדרך אחרת ידיעתם של הנהגים על קיומה של חובת תשלום בדרך.

אתי בנדלר: אנחנו ננסח את זה בדרך אחרת, אבל הרעיון הוא - - -

כרמל שאמה-הכהן: האם יש למישהו הסתייגות מהתוספת?

עירית שפרבר: הסתייגות קטנה.

עירית שפרבר: הסימון של אבני השפה, שול הדרך, סימון שול הדרך - אין דבר כזה.

כרמל שאמה-הכהן: זה כבר ניסוח.

כרמל שאמה-הכהן: תנסחו את זה ביניכם.

עירית שפרבר: שול דרך לא מסומן, אין דבר כזה.

עירית שפרבר: בתקנות אין סימון של שול הדרך מעבר לעצם זה שזה שול.

אתי בנדלר: אני רוצה להזכיר לך שהדיון הזה היה בעת הכנת הצעת החוק לקריאה הראשונה.

אתי בנדלר: טענתם גם אז שאין סימון בשול הדרך, אבל בפועל יש הסדרי חניה בתשלום בדרכים שאין להן אבני שפה אלא רק שול דרך.

אתי בנדלר: גם כאן אני חושבת שכוונת המציע, כך הוא התבטא על כל פנים, לוודא שאו שיהיה צבע ברור או ששוב יהיה פטור בהתאם לתקנות הפטור כי אין שום סיבה שבשול דרך בדרך שיש בה שוליים ואין שם אבני שפה אבל יש הסדרי חניה בתשלום, שוב הנהג ייכנס לתוך אותה מלכודת שקיימת כרגע ושאיתה מנסה הצעת החוק להתמודד.

עירית שפרבר: הפטור יהיה בכמה מקרים.

עירית שפרבר: האחד זה אבנים מסותתות.

עירית שפרבר: שניים זה כשאין אבני שפה וזה שול דרך, אין אבני שפה.

עירית שפרבר: ואז תהיה חובה לעשות או צפיפות יותר גבוהה של - - -

אתי בנדלר: אבל אם לא תהיה התייחסות לשול הדרך בהצעת החוק אז לא תהיה חובה.

אתי בנדלר: אי-אפשר להטיל את החובה הזאת בתקנות.

אורי אורבך: אתם הרי בגלל זה תפסיקו לייצר מדרכות.

שלמה פלדמן: דרך אגב, 30 מטר זה קצר מאוד.

שלמה פלדמן: זה שש מכוניות.

אתי בנדלר: אני סתם אמרתי 30 מטר, שיהיה 130 מטר.

אתי בנדלר: אין לי שום כלים מקצועיים לבדוק את זה.

אתי בנדלר: אני שלפתי את המספר מהשרוול.

כרמל שאמה-הכהן: 30 זה הרבה עמודים, זה יער של תמרורים.

אתי בנדלר: לא התכוונתי לכוון אתכם ל-30 מטרים דווקא.

עירית שפרבר: פשוט הסימון של שול אין לו שום תוקף היום בשום חוק שהוא.

עירית שפרבר: זאת אומרת, להכניס את זה כאן זה - - -

אורי אורבך: אז איזה סימן אחר במקום צביעה יכול להיות?

עירית שפרבר: תמרור, שלט.

כרמל שאמה-הכהן: כמה אחוזים ממקומות החניה זה בשול הדך?

עירית שפרבר: מעט מאוד, מעט מאוד.

כרמל שאמה-הכהן: זה זניח.

אורי אורבך: אז אולי נוסיף משהו שהמרחק - - -

עירית שפרבר: בתקנות זה ייקבע.

אתי בנדלר: אני עדיין אומרת, יחליטו חברי הכנסת למחוק את המילים: או שול הדרך מהצעת החוק הן תימחקנה, אבל אז לא תהיה סמכות להתייחס בתקנות לשול דרך.

כרמל שאמה-הכהן: את מתכוונת שזה יישאר ואז השר יביא פטור לשול?

אתי בנדלר: כן, באותם תנאים.

אתי בנדלר: כי אחרת מה יהיה כתוב?

כרמל שאמה-הכהן: לא, היא אומרת שנקבע עכשיו חובה והפטור הראשון שיהיה ושהשר יביא לפה זה לשול עם תנאים כאלה ואחרים של הצבת תמרור.

עירית שפרבר: הפטור יהיה במקום שאין בו אבני שפה.

עירית שפרבר: אחד מהם זה שול.

אתי בנדלר: אבל צריך להתנות את זה בתנאים, על זה מדובר.

אתי בנדלר: לא ניתן יהיה - - -, אתם מבינים אותי?

אתי בנדלר: אוקיי.

כרמל שאמה-הכהן: בסדר, אוקיי.

כרמל שאמה-הכהן: כן, בבקשה.

שמואל שפט: עו"ד שפט, עיריית ירושלים.

שמואל שפט: אדוני היושב-ראש, אני רק רוצה להסב את תשומת ליבה של הוועדה לבעייתיות עם התמרורים.

שמואל שפט: שכשאתה שם תמרור בתחילת דרך אז הוא תקף עד שאתה מגיע לצומת הבא.

שמואל שפט: אם אתה שם באמצע עוד תמרור אז התרגיל שהנהגים עושים הוא פשוט: לפני התמרור מחנים את הרכב.

שמואל שפט: ואז אומרים: תראה, התמרור הוא רק מכאן ואילך.

שמואל שפט: זאת אומרת, מה שלפני התמרור לא חל.

כרמל שאמה-הכהן: אפשר לשים תמרור דו-כיווני.

אתי בנדלר: אולי למשרד התחבורה יש תשובה לעניין הזה הרי ההנחיות בקשר לתמרורים הן של משרד התחבורה.

שמואל שפט: כמו שאמרתי, בדרך כלל התמרור הוא מכאן ואילך עד שהוא כאילו נפסק.

שמואל שפט: היה לנו מקרה כזה ליד הדסה.

שמואל שפט: הוספנו עוד תמרורים כדי שאנשים יוכלו לראות את התמרור.

שמואל שפט: נהגים התחכמו וחנו ממש לפני התמרור.

שמואל שפט: התמרור הוא רק מכאן ואילך.

כרמל שאמה-הכהן: האם אי-אפשר לקבוע בתמרור שזה גם חל 100 מטרים אחורה?

כרמל שאמה-הכהן: מה הבעיה לקבוע שהתמרור הזה גם חל 100 מטרים אחורה?

שמואל שפט: - - -דיברתם על הטעיה, זה סוג של הטעיה, אתם אומרים.

חוה ראובני: - - - הוסף תמרור וזה שייך כבר לתנאים שייקבע השר.

חוה ראובני: הוסף תמרור לא יהיה עוד פעם תמרור אלא תמרור כמו - - -

אורי אורבך: נדמה לי שיש בחוק שחלות התמרור היא עד תמרור שמסמן אחרת או שהוא מחדש?

אורי אורבך: כניסה אסורה מקטע רחוב לקטע רחוב, אתה חייב לשים שאין כניסה בכל קטע רחוב מחדש, נכון?

אורי אורבך: זה ברור שהאין כניסה הוא עד ל - - -

שמואל שפט: לא, אבל פה באת לעזור לאנשים כדי להראות להם שיש פה תמרור.

שמואל שפט: אבל בעצם אומרים לך: אדוני, ברגע ש- - -

כרמל שאמה-הכהן: מה הבעיה שהתמרור יהיה לפני ואחרי?

כרמל שאמה-הכהן: החניה אסורה לפני ואחרי, מה הבעיה?

אתי בנדלר: ואז זה בהודעת התמרורים.

עירית שפרבר: לא, זה לא צריך להיות תמרור מחייב מלוח התמרורים.

עירית שפרבר: זה כמו - - -

אורי אורבך: אל תחפשו בעיה לכל פתרון.

כרמל שאמה-הכהן: תשאירו גם מקום לישראלים קצת להתחכם.

כרמל שאמה-הכהן: אתם רוצים לסגור להם את כל הפרצות.

אתי בנדלר: קודם כל, לגבי סעיף 1 עדיין לא היתה הצבעה.

כרמל שאמה-הכהן: מי בעד סעיף 1?

אתי בנדלר: כולל התוספת שהוצעה על-ידי משרד המשפטים והתחבורה בשינויים המתחייבים ולהשאיר את שול הדרך.

כרמל שאמה-הכהן: כן.

עירית שפרבר: סליחה שאני נדבקת לנושא השול.

עירית שפרבר: מה בעצם החוק הזה אומר?

עירית שפרבר: איפה שיש היום תמרורים של חניה בתשלום ואין סימון, חובה על הרשות ללכת ולסמן, נכון?

כרמל שאמה-הכהן: נכון.

עירית שפרבר: במקום שיש חניה בתשלום ואין אבני שפה – אין הרבה כאלה, אבל יש – זה תופס לגבי השול, זה בעצם השול.

עירית שפרבר: היום יש תמרור - - -

כרמל שאמה-הכהן: האם אי-אפשר לסמן על הכביש טכנית?

עירית שפרבר: אין לזה תוקף.

עירית שפרבר: אפשר לצייר כל מיני דברים, אבל זה לא - - -

כרמל שאמה-הכהן: האם אין שם פס צהוב כזה של הגבול?

עירית שפרבר: פס צהוב – זה הגבול.

עירית שפרבר: אגב, בעיר לא תמיד מסמנים.

עירית שפרבר: נניח זה השול וזה נמצא בלוח התמרורים, הפס הצהוב.

כרמל שאמה-הכהן: מה הבעיה לעשות כחול-לבן?

עירית שפרבר: אין לזה תוקף.

עירית שפרבר: זה לא בלוח התמרורים, לא בתקנות, לא באמנה וינה, לא בשום מקום.

חוה ראובני: הכחול-לבן הוא תמרור כשהוא צבוע על אבני שפה.

כרמל שאמה-הכהן: האם יש לך פתרון לזה?

כרמל שאמה-הכהן: זו כבר בעיה משפטית.

אתי בנדלר: השאלה היא איך מבטיחים בשול דרך נטול אבני שפה שלא יהיה הסדר חניה בתשלום, אלא אם כן יש איזשהו - - -, התקנות יחולו עליהם.

עירית שפרבר: התקנות יחולו.

אתי בנדלר: הן לא יחולו מבחינה משפטית ברגע שאת מוחקת כאן את שול הדרך.

אתי בנדלר: אם הגברת ראובני יכולה להמציא לי איזשהו פתרון, בבקשה.

כרמל שאמה-הכהן: אנחנו נאשר את זה.

כרמל שאמה-הכהן: אנחנו נסמיך אתכם להמשיך להתווכח בנקודה הזאת ולמצוא.

כרמל שאמה-הכהן: אם זה בלתי אפשר זה בלתי אפשרי.

חוה ראובני: אני מציעה להסמיך במפורש את השר.

חוה ראובני: - - -לא רק כסמכות לתת פטור מהחובה אלא לקבוע כללים לסימון חובת התשלום, הסימון הנוסף של חובת התשלום, מקום שאין אבני שפה.

חוה ראובני: ואז להסמיך אותו באופן ישיר, לא במסגרת חובה בחוק שאנחנו מייד ניתן עליה פטור גורף.

אתי בנדלר: האם יש בכך כדי להבטיח שאכן השר יעשה שימוש בסמכותו בכל הנוגע לשול הדרך?

אתי בנדלר: כי כאן אם הוא לא יביא תקנות פטור אז ברור מה האינטרס של הרשויות המקומיות לגרום לכך שיובאו תקנות לאישור הוועדה.

אתי בנדלר: בקשר לשול הדרך אפשר ללכת לפתרון שאת מציעה, אבל עדיין זה בעייתי.

חוה ראובני: אני מבינה את הטענה - - - שהוא לא עושה שימוש בסמכותו.

חוה ראובני: מצד שני, הוועדה יכולה גם לסרב לאשר את התקנות כל עוד הוא לא מביא את ה- - -.

חוה ראובני: אנחנו ממילא נצטרך לחזור לחדר הזה.

כרמל שאמה-הכהן: בסדר, לי אין בעיה.

אתי בנדלר: אוקיי.

אתי בנדלר: אם כך, אנחנו נמחק את זה מהחלק הראשון של ההצעה.

אתי בנדלר: זאת אומרת, המילים: "או שול הדרך" יימחקו.

אתי בנדלר: ולעניין התקנות: השר באישור ועדת הכלכלה רשאי לקבוע נסיבות למתן פטור מחובת סימון כאמור בתנאים וללא תנאים וכן לקבוע חובת סימון, ואני לא מדברת כרגע על הנוסח הסופי, להסדרי חניה בתשלום אם הם בדרך ללא אבני שפה, פלוס התוספת של משרד המשפטים ומשרד התחבורה.

בועז גידנסקי: מה ההגדרה של אבני שפה?

בועז גידנסקי: האם זה כולל גם אבנים דקורטיביות?

עירית שפרבר: לאבני שפה יש הגדרה ב- - -

כרמל שאמה-הכהן: מי בעד סעיף 1 עם השינויים?

כרמל שאמה-הכהן: מי נגד?

כרמל שאמה-הכהן: בעד – פה אחד

כרמל שאמה-הכהן: פה אחד.

כרמל שאמה-הכהן: לחבר הכנסת אורבך אין זכות הצבעה.

אתי בנדלר: עכשיו הוראת ביצוע.

אתי בנדלר: "רשות מקומית תסיים לסמן את כל הדרכים בתחום שיפוטה לפי הוראות חוק זה בתוך שנתיים מיום תחילתו של חוק זה".

אתי בנדלר: הוועדה אישרה את זה כאמור לקריאה הראשונה, אבל הסעיף הזה מבחינתי הוא קצת בעייתי כי אם כך לא ברור מהי תחילת החוק.

אתי בנדלר: לכאורה תחילת החוק היא מיידית, אבל רשות מקומית שלא סימנה בתוך שנתיים יכולה לבוא ולטעון: לא חלה עליי חובה לסמן.

אתי בנדלר: במילים אחרות זה אומר שזה לא הוראת ביצוע אלא שתחילתו של חוק זה שנתיים מיום פרסומו.

אתי בנדלר: לדעתי, זו המשמעות של הסעיף הזה.

אתי בנדלר: לכן, אני מציעה שהוועדה תיתן את דעתה.

אתי בנדלר: במקום הוראת הביצוע תגיד בדיוק מתי תחילתו של החוק.

אורי אורבך: אני מציע שזה יהיה כמה שיותר מהר.

כרמל שאמה-הכהן: עוד בקדנציה הזאת.

אורי אורבך: שנתיים?

אורי אורבך: מה, לבחוש את הצבע?

אורי אורבך: מה זה שנתיים?

אורי אורבך: למה לא עשר שנים?

אורי אורבך: שנה, חצי שנה.

אורי אורבך: כמה זמן לוקח?

כפיר כהן: צריך לתת פרק זמן סביר.

כרמל שאמה-הכהן: חבר הכנסת אורבך, יש סיכוי שיום אחד ראש עיר אחד יגיד: מי חוקק את החוק הזה?

כרמל שאמה-הכהן: והיועץ המשפטי יגיד לו: אתה.

כפיר כהן: מדובר גם בעבודת הכנה.

כפיר כהן: אני חושב שפחות משנה זה לא - - -

כרמל שאמה-הכהן: גם אני חושב.

כרמל שאמה-הכהן: שנה ואחרי זה כבר בחירות ואז יגידו שצובעים בגלל הבחירות.

כרמל שאמה-הכהן: זה יכול להתאים לכם לחגיגה של המדרכות.

כרמל שאמה-הכהן: נעשה את זה ה-1.1.14, שנה וחצי?

חוה ראובני: זה חייב להיות במינימום זמן אחרי שיותקנו התקנות.

חוה ראובני: אני לא רוצה להגיע למצב ש- - -

כרמל שאמה-הכהן: 1.1.14 זה סביר?

כרמל שאמה-הכהן: עוד מעט אתה כבר ב-2013.

כרמל שאמה-הכהן: על דברים הרבה יותר פעוטים אנחנו נותנים זמן היערכות.

כרמל שאמה-הכהן: יש פה גם שיקול תקציבי, לא?

אתי בנדלר: ללא ספק.

כרמל שאמה-הכהן: יש פה גם תקציבים.

כרמל שאמה-הכהן: יש פה רשויות ששלחת אותן עכשיו לקחת הלוואות.

כפיר כהן: יש תקציבים, יש היערכות, יש הכנה.

אורי אורבך: יש לי הצעת ייעול.

אורי אורבך: בכל מקום שאין לכם כסף לצבוע להוריד את השלט.

כרמל שאמה-הכהן: לא, זה לא.

שלמה פלדמן: זה עולה כסף.

אורי אורבך: שנה, שנה.

נחמן שי: האם עיריית ירושלים מתנגדת לזה?

כפיר כהן: אנחנו לא מתנגדים.

כפיר כהן: את שלב ההתנגדויות כבר סיימנו.

אורי אורבך: אני יכול להגיד חצי שנה ואתם תגידו שנתיים ונסגור על שנה.

אורי אורבך: בואו נחסוך את ה- - -

כפיר כהן: יש ערים גדולות שצריכות למפות את העיר ולראות באמת היכן קיים הצורך הזה לתיקון.

כפיר כהן: זה לא עבודה של יום- יומיים.

כפיר כהן: תחשוב על ערים כמו תל-אביב או ירושלים.

כרמל שאמה-הכהן: נציג תל-אביב נמצא פה.

כרמל שאמה-הכהן: נציג תל-אביב, כמה זמן זה סביר מבחינתך?

שלמה פלדמן: אצלנו כל העיר כמעט צבועה.

שלמה פלדמן: רק אבני שפה מעוצבות ושוליים.

כרמל שאמה-הכהן: באמת, רוב העיר צבועה?

שלמה פלדמן: איפה שיש חניה מוסדרת.

שלמה פלדמן: איפה שיש חניה בתשלום, לא איפה שאין חניה בתשלום.

אורי אורבך: זה לא כל-כך הרבה מקומות כמו שהממ"מ נתן לנו.

אורי אורבך: הרוב הוסדר כבר היום.

אורי אורבך: אנחנו מדברים על מעט מקומות ששם היתה עמימות.

אורי אורבך: זה לא הרבה מקומות.

עירית שפרבר: הצביעה נעשית בקיץ בדרך כלל.

עירית שפרבר: אז בוא נקבע עד תום הקיץ הבא.

כרמל שאמה-הכהן: אז הראשון לראשון כמו שאמרתי.

כרמל שאמה-הכהן: ה- - - הזה כבר אבוד להם.

אתי בנדלר: אני מציעה אולי שנתחיל בדרך אחרת, ברשותכם.

אתי בנדלר: אולי קודם כל הוועדה תקבע תוך כמה זמן יובאו לאישור הוועדה התקנות הראשונות.

אתי בנדלר: כי בסופו של דבר רק אחרי שיאושרו התקנות והרשויות המקומיות תדענה איפה חלה עליהן החובה לצבוע הן יוכלו להתחיל להיערך לצביעה.

כרמל שאמה-הכהן: אבל אם לא הובאו תקנות הם חייבים בכול, לא?

אתי בנדלר: נכון.

אתי בנדלר: אז אתה אומר שאתה לא רוצה להגביל אותם, בסדר.

אתי בנדלר: זה אינטרס של משרד התחבורה והרשויות המקומיות לדאוג להבאת תקנות כמה שיותר מהר.

כרמל שאמה-הכהן: תל-אביב מוכנה.

כרמל שאמה-הכהן: האם גם ירושלים מוכנה?

שמואל שפט: לא, אני חושב שצריך לתת שנה.

כרמל שאמה-הכהן: שנה לפחות.

קריאות: הראשון לאוקטובר.

כרמל שאמה-הכהן: הראשון לאוקטובר זה חודש לפני הבחירות המוניציפאליות.

כרמל שאמה-הכהן: אני פשוט רוצה לצבוע את המדרכות.

כרמל שאמה-הכהן: הראשון לאוקטובר זה חגים, ריח של צבע.

אורי אורבך: אוקטובר, בסדר.

כרמל שאמה-הכהן: אוקטובר?

אורי אורבך: אחד באוקטובר.

אורי אורבך: הרי בחורף אתם ממילא לא צובעים אז מה זה משנה האחד באוקטובר, אחד בינואר?

אורי אורבך: האם מלחמות והצביעה של זה פורצות בקיץ?

אורי אורבך: בחורף לא צובעים.

אורי אורבך: אחד באוקטובר, אחרת זה יהיה - - -.

אורי אורבך: זה יותר משנה, זה שנה ורבע.

כרמל שאמה-הכהן: בסדר.

כרמל שאמה-הכהן: אז זה כבר ספטמבר, הראשון לספטמבר.

אורי אורבך: הראשון לספטמבר – יאללה, שנת הלימודים.

כרמל שאמה-הכהן: טוב, הראשון לספטמבר.

אתי בנדלר: הראשון לספטמבר 2013?

כרמל שאמה-הכהן: הראשון לספטמבר זה כבר לא שנת הלימודים.

כרמל שאמה-הכהן: אתה לא מעודכן.

אורי אורבך: הליכוד שינה משהו במדינה.

כרמל שאמה-הכהן: טוב, מי בעד?

כרמל שאמה-הכהן: מי מתנגד?

כרמל שאמה-הכהן: מי נמנע?

כרמל שאמה-הכהן: בעד – פה אחד

כרמל שאמה-הכהן: הסעיף אושר.

אורי אורבך: בתקופה הזאת החוק לא - - -

אתי בנדלר: אני אנסח את זה: תחילתו של חוק זה ב-1 בספטמבר 2013.

אתי בנדלר: כמובן שלפני כן יבוא התאריך העברי.

כרמל שאמה-הכהן: הצעת החוק מוכנה לקריאה שנייה ושלישית.

כרמל שאמה-הכהן: תודה למציע, תודה למשתתפים.

כרמל שאמה-הכהן: הישיבה נעולה.